**Uzziņa par projektu Vadības komitejas sēdei**

**14.02.2022.**

|  |  |  |
| --- | --- | --- |
| № | Sniedzamā informācija | Informācija par projektu |
|  | **Noteikumi par biedrību, nodibinājumu un arodbiedrību gada pārskatiem un grāmatvedības kārtošana vienkāršā ieraksta sistēmā (turpmāk – noteikumu projekts)** | |
|  | Projekta izstrādes nepieciešamības pamatojums | Ministru kabineta 2017.gada 24.maija rīkojums Nr. 245 “Par Valsts nodokļu politikas pamatnostādnēm 2018.-2021.gadam” (prot. Nr.23 21.§), Rīcības virziens - uzņēmumu investīciju stimulēšana un uzņēmumu starptautiskās konkurētspējas paaugstināšana, 2.4. uzdevums: Tiesību normu sakārtošana grāmatvedības jomā, 2.4.1. apakšpunkts - Izstrādāt jaunu likumu “Par grāmatvedību”, lai tas būtu atbilstošs juridiskās tehnikas prasībām, ietverot lietoto terminu plašāku skaidrojumu un papildu regulējuma noteikšanu, kā arī nosakot likuma mērķi un darbības jomu. Pārskatīt un pilnveidot arī uz šī likuma pamata izdotos Ministru kabineta noteikumus.  Ministru prezidenta 2021.gada 8.jūlija uzdevums Nr.12/2021-JUR-145 - līdz 2022. gada 1. jūlijam sagatavot un noteiktā kārtībā iesniegt Ministru kabinetā Grāmatvedības likuma (2021. gada 10. jūnija likuma redakcijā) 10. panta trešās daļas 2. punktā, 18. panta otrās daļas 1. punktā minēto tiesību akta projektu, attiecīgi nodrošinot pārejas noteikumu 2. punktā Ministru kabinetam doto uzdevumu izpildi.. |
|  | Vadības darba plāna uzdevuma numurs un tā izpildes termiņš (ja nepieciešams) | 2021-DP-04-/166 un 2021-DP-04/168 - 30.12.2021.  Uzdevumi pāriet uz 2022. gada darba plānu ar termiņu 01.07.2022. |
|  | Projekta īss saturs | Grāmatvedības likums (stājas spēkā 2022. gada 1. janvārī) aizstāj likumu “Par grāmatvedību” (turpmāk – Likums). Saskaņā ar Grāmatvedības likuma sākotnējās ietekmes novērtējuma ziņojumā (anotācijā) minēto ir paredzēts pārizdot pašlaik uz Likuma pamata izdotos Ministru kabineta noteikumus, tai skaitā arī Ministru kabineta 2006.gada 3.oktobra noteikumi Nr.808 “Noteikumi par biedrību, nodibinājumu un arodbiedrību gada pārskatiem” (turpmāk – MK 808), pārstrādājot tajos iekļauto regulējumu.  Ministru kabineta noteikumos, pamatojoties uz Grāmatvedības likuma 10. panta trešās daļas 2. punktā un 18. panta otrās daļas 1. punktā Ministru kabinetam doto pilnvarojumu, tiks noteikta kārtība, kādā biedrības, nodibinājumi un arodbiedrības (turpmāk – organizācija) kārto grāmatvedību vienkāršā ieraksta sistēmā un noteikta organizācijas gada pārskatu struktūra, apjoms, saturs, sagatavošanas, pārbaudīšanas un iesniegšanas kārtība.  Izstrādājot noteikumu projektu, tiks pārskatīts un pilnveidots pašlaik spēkā esošais regulējums, kas noteikts MK 808.  Noteikumu projektā paredzēts:   * noteikt atvieglojumus organizācijām, kas grāmatvedību kārto vienkāršā ieraksta sistēmā: * kredītiestāžu kontu grāmatas vietā bezskaidras naudas darījumu reģistrācijai ļaut izmantot maksājumu kontu, kuru organizācijai ir atvērusi kredītiestāde (banka); * lai atvieglotu organizācijām sagatavot ieņēmumu un izdevumu pārskatu, piemēra veidā (1.pielikums) tiks piedāvāts skaidrās un bezskaidrās naudas iemaksu un izmaksu reģistrēšanai  naudas plūsmas uzskaites žurnāls; * organizācijām, kas kārto grāmatvedību vienkāršā ieraksta sistēmā, atšķirībā no organizācijām, kas grāmatvedību kārto divkāršā ieraksta sistēmā, turpmāk ieņēmumu un izdevumu pārskatu sagatavot pēc naudas plūsmas, t.ir visus ieņēmumus norādīs to saņemšanas brīdī un izdevumus to samaksāšanas brīdī; * izveidot jaunus bilances posteņus, piemēram “Nākamo periodu ieņēmumi/izmaksas”, “Pamatlīdzekļu izveidošana un nepabeigto celtniecības objektu izmaksas”; * noteikt, ka gada pārskata sastāvdaļa “Vadības ziņojums” ir obligāts visām organizācijām  neatkarīgi no tā, vai grāmatvedība tiek kārtota vienkāršā vai divkāršā ieraksta sistēmā.  Līdz šim saskaņā ar MK 808 gada pārskata sastāvdaļu “Ziņojums” sagatavoja tikai tās organizācijas, kas grāmatvedību kārto divkāršā ieraksta sistēmā; * lai atvieglotu organizācijām darbu un tām nebūtu jāsagatavo atsevišķa atskaite, iekļaut gada pārskata sastāvdaļā “Vadības ziņojums” Brīvprātīgā darba likumā prasīto informāciju; * ka organizācija, kurai, ir sabiedriskā labuma organizācijas statuss, gada pārskata sastāvdaļā "Vadības ziņojums" sniedz obligātas ziņas, kas izriet no Sabiedriskā labuma organizāciju likuma; * iekļaut speciālas prasības, ņemot vērā biedrības “NĪSA" priekšlikumus attiecībā uz biedrībām, kas veic dzīvojamās mājas pārvaldīšanas darbības kopumā vai atsevišķas pārvaldīšanas darbības Dzīvojamo māju pārvaldīšanas likuma izpratnē; * noteikt, ka organizācijas gada pārskatu, izņemot vadības ziņojumu,  paraksta arī tā persona (grāmatvedis vai ārpakalpojuma grāmatvedis, brīvprātīgā darba veicējs), kas ar organizāciju ir noslēdzis rakstveida līgumu.   Izpildot plānā "Pasākumu plāns noziedzīgi iegūtu līdzekļu legalizācijas, terorisma un proliferācijas finansēšanas novēršanai laikposmam no 2020. līdz 2022.gadam" doto uzdevumu, papildināts gada pārskata saturs, nodrošinot ziedojumu un dāvinājumu skaidras un bezskaidras naudas nodalīšanu. |
|  | Iespējamie risinājuma varianti (ja nepieciešams) | Nav. |
|  | Par projektu nosakāmā atbildīgā amatpersona | Grāmatvedības un revīzijas politikas departamenta direktore Daina Robežniece. |
|  | Nosakāmais projekta sagatavotājs (ja nepieciešams) | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Dina Šaknere. |
|  | Darba grupas vadītājs un iespējamais sastāvs (ja nepieciešams) | Ar Finanšu ministrijas 2018.gada 3.maija rīkojumu Nr. 150 izveidota darba grupa jauna likuma “Par grāmatvedību” un ar to saistīto Ministru kabineta noteikumu izstrādei. Darba grupas vadītāja - Grāmatvedības un revīzijas politikas departamenta direktore Daina Robežniece. Darba grupas sastāvā iekļauti Finanšu ministrijas, Valsts kases, Valsts ieņēmumu dienesta, Finanšu un kapitāla tirgus komisijas, Latvijas Bankas, Biznesa augstskolas “Turība”, Latvijas Republikas Grāmatvežu asociācijas, ISO sertificēto grāmatvežu asociācijas un Latvijas Zvērinātu revidentu asociācijas pārstāvji. |
|  | Sabiedrības līdzdalība | Noteikumu projekts tiks prezentēts Nevalstisko organizāciju un Ministru kabineta sadarbības memoranda īstenošanas padomes sēdē 2022.gada 23.februārī un uzklausīti padomes ieteikumi tā saturam.  Sabiedrības pārstāvji varēs iesaistīties noteikumu projekta izstrādē arī, sniedzot viedokli par to pēc ievietošanas TAP portālā. Informācija par noteikumu projektu tiks publicēta Finanšu ministrijas tīmekļa vietnē sadaļā “Sabiedrības līdzdalība” - “Tiesību aktu projekti” - “Grāmatvedības politika”. Termiņš viedokļu sniegšanai – 11.03.2022. |
|  | Ministrijas struktūrvienības un padotības iestādes, ar kurām projekts jāsaskaņo | Juridiskais departaments, Tiešo nodokļu departaments, Nodokļu administrēšanas un sabiedrības interešu politiku departaments, Valsts ieņēmumu dienests. |
|  | Nosūtīšanas saskaņošanai termiņš, saskaņošanas termiņš | Nosūtīts saskaņošanai: 25.02.2022.  Saskaņošanas termiņš: 11.03.2022. |
|  | Prognozējamā projekta finansiālā ietekme uz valsts budžetu | Nav. |
|  | Tiesību akta pieņemšanas kalendārais plāns | Izsludināts TAP portālā: 21.03.2022.  Iesniegts Valsts kancelejā: 22.04.2022. |
|  | Politikas joma | Budžeta un finanšu politika (2.4. Grāmatvedība). |
|  | Uzziņas sagatavotājs | Grāmatvedības un revīzijas politikas departamenta Grāmatvedības politikas un metodoloģijas nodaļas vecākā eksperte Dina Šaknere (tālr. 67095618, e-pasts: Dina.Saknere@fm.gov.lv). |
|  | | |
| Uzziņu iesniedza: Daina Robežniece, Grāmatvedības un revīzijas politikas departamenta direktore | | |
| Tālrunis: 67095495, e-pasts: daina.robezniece@fm.gov.lv | | |
| Uzziņa iesniegta: 14.02.2022. | | |